
ÎNŢELEGERE DE COOPERARE

ÎNTRE 

MUNICIPIUL TIMIŞOARA, JUDEŢUL TIMIŞ, DIN ROMÂNIA

ŞI 
MUNICIPIUL LUBLIN, VOIEVODATUL LUBLIN, DIN REPUBLICA POLONĂ
Municipiul Timişoara, Judeţul Timiş, din România,

şi

Municipiul Lublin, Voievodatul Lublin, din Republica Polonă, 

denumite în continuare Părţi,

Dorind să contribuie la dezvoltarea cooperării bilaterale şi a relaţiilor de
prietenie între statele lor, comunităţile locale, organizaţii, instituţii şi operatori economici;

Fiind interesate de consolidarea şi diversificarea relaţiilor de
prietenie dintre Părţi, ca şi de dezvoltarea de noi dimensiuni ale cooperării bilaterale în
domeniul administraţiei publice locale;

au convenit următoarele:
Articolul 1.
Părţile îşi exprimă dorinţa de a stabili şi întreţine relaţii de cooperare cu scopul de a promova buna înţelegere între locuitorii lor, de a facilita contactele între locuitorii şi instituţiile locale din cele două oraşe şi de a încuraja schimburile în domeniile social, economic şi cultural.

Articolul 2.
Părţile convin să coopereze în următoarele domenii de interes: administrarea oraşelor, urbanism, cultură, sport, economie, social, protecţia mediului, turism şi dezvoltare locală, potrivit competenţelor de care dipun şi în conformitate cu legislaţiile în vigoare în România şi Republica Polonă. 
Articolul 3.
Pentru a dezvolta parteneriatul dintre cele două oraşe, Părţile convin să coopereze prin schimburi de experienţă şi bune practici între autorităţile administraţiei publice locale în domeniile de interes mai sus menţionate.

Articolul 4.
Părţile convin să încurajeze şi să faciliteze cooperarea între entităţi publice şi private din cele două oraşe şi să sprijine participarea la programe şi proiecte europene şi să promoveze dezvoltarea schimburilor în domeniile de interes mai sus menţionate, precum şi în domeniile educaţie şi învăţământ superior, inovare, înalte tehnologii şi tehnologia informaţiei.
Articolul 5.
Părţile vor dezvolta relaţii de cooperare bazate pe principiile cooperării bilaterale, încrederii, egalităţii şi avantajului reciproc.

Articolul 6.
Părţile vor suporta cheltuielile apărute în cursul implementării prezentei Înţelegeri pe bază de reciprocitate, în limitele stipulate de legislaţiile naţionale în vigoare în România şi Republica Polonă.
Articolul 7.
Pentru implementarea eficientă a prezentei Înţelegeri, Părţile desemnează următoarele puncte de contact:

Punct de contact Timişoara: Biroul Relaţii Internaţionale;
Punct de contact Lublin: Compartimentul pentru Cooperare Internaţională de pe lângă Cabinetul Primarului.

Articolul 8.
Orice diferend apărut cu privire la interpretarea sau aplicarea prezentei Înţelegeri se va soluţiona amiabil, de către Părţi, pe calea negocierilor directe şi a consultărilor diplomatice.
Articolul 9.
1) Prezenta Înţelegere este încheiată pe o perioadă nedeterminată şi produce efecte la data semnării.

2) Prezenta Înţelegere poate fi modificată oricând, prin acordul reciproc în scris al Părţilor. Modificările produc efecte la data semnării.

3) Oricare dintre Părţi poate denunţa prezenta Înţelegere, printr-o notificare scrisă adresată celeilalte Părţi. Înţelegerea îşi încetează valabilitatea la data primirii unei asemenea notificări.

4) Încetarea prezentei Înţelegeri nu va afecta punerea în aplicare a programelor și proiectelor demarate în perioada de valabilitate a Înţelegerii, cu exceptia cazului în care Părţile au convenit altfel.

Semnată la ........... (localitatea) ......, la ....... (data) ...... , în două exemplare originale, fiecare în limbile română, poloneză şi engleză, toate textele fiind egal autentice. În caz de diferende de interpretare, textul în limba engleză va prevala.   

	  Pentru Municipiul Timişoara
Judeţul Timiş

România

  NICOLAE ROBU
Primar
	Pentru Municipiul Lublin 
Voievodatul Lublin

                        Republica Polonă
KRZYSZTOF ŻUK  

Primar

